wickkiey/tamil-wikipedia-chunked huggingface dataset:
# திருபுரைக்கல் கோயில்

## வழிபாடு

இந்த கண்ணகி கோயிலில், கண்ணகி தெய்வம் முழு வடிவ சிலையாக வணங்கப்படுகிறாள். இந்த கோயில் பாலக்காடு நகர வட்டத்தில் மூத்தன்தாராவின் (புதிய பெயர் - கண்ணகி நகர்) அமைந்துள்ளது. இது வரலாற்று காலத்தில் அண்டை மாநிலமான தமிழ்நாட்டிலிருந்து வந்தத கண்ணகியின் சொந்த மக்களின் வசிப்பிடமாகும்.  
இந்த கோயிலில் முக்கியமாக கவரக்கூடிய அம்சங்களில் ஒன்று, பாரம்பரிய பூசை சடங்குகள் கண்ணகியின் கோயிலும், கோயில் வளாகத்தில் உள்ள விசாலட்சி உடணுறை சிவன் கோயிலிலும் (சிவன்-பார்வதி கோயில்) செய்யப்படுகின்றன. கண்ணகிக்குப் பொறுத்தவரை, பூசை நடைமுறைகளின் கேரள வடிவில் நம்பூதிரிகளால் செய்யப்படுகிறது ; சிவன் கோவிலில், தமிழ் சைவ பூசை நடைமுறைகளில் தமிழ் பிராமண அர்ச்சகர்களால் செய்யப்படுகின்றன.  
ஏற்கெனவே உள்ள அல்லது அண்டை மாநிலங்களிலிருந்து குடியேறிய பிற தமிழ் சாதிக் குழுக்களைப் போலல்லாமல், மூத்தன் மக்கள் இரு பண்பாடுகளையும் ஒன்றுபோல ஏற்றுக்கொண்டவர்களாக உள்ளனர். அவர்களின் தோற்றத்தில் தமிழ் தடயங்கள் இருந்தாலும், அவர்கள் மலையாளத்தை மட்டுமே பேசுகிறார்களாக உள்ளனர். இந்த பண்பாட்டு கலவை கேரள மாநிலத்தில் அசாதாரணமானது, கேரளம் வரலாற்று ரீதியாக ஒரு தமிழ் பேசும் நிலமாகவும், மலையாளம் அண்மைய மொழி மட்டுமே என்றாலும். தமிழ் மற்றும் மலையாள கட்டிடக்கலைகளின் கலவையை வெளிப்படுத்தும் விதமாக இந்த கோயில் பாலக்காட்டின் விசாலமானதும், அழகிய கோயில்களில் ஒன்றாக உருவெடுத்துள்ளது.  
கோயிலின் முக்கிய திருவிழாவான வல்லிய ஆராட்டு விழாவானது, மலையாள நாட்காட்டியில் மூன்று நாட்கள் சமூகத்தால் கொண்டாடப்படுகிறது. *வல்லியா ஆராட்டு* நாளில், பக்தர்களுக்கு பிரசாதம் வழங்கப்படுகிறது, இது ஒவ்வொரு ஆண்டும் பாலக்காட்டில் ஏற்பாடு செய்யப்படும் மிகப்பெரிய நிகழ்வாகும். இந்தச் செயல்பாட்டை ஒழுங்கமைப்பதற்கான செலவு கண்ணகியின் பக்தர்களால் முழுமையாக வழங்கப்படுகிறது, அவர்கள் பாலக்காட்டில் அனைத்து வகை வணிகங்களிலும் ஈடுபடுபவர்களாக உள்ளனர்.
# திருபுரைக்கல் கோயில்

## வரலாறு

கண்ணகி தேவியின் பழைய கருவறை மூதாத்தன்தாராவில் (மேலமூரி) நடு-பாதியில் உள்ளது. இந்த கோயில் நன்கு பராமரிக்கப்பட்டு, பிற அண்டை தேசங்களில் இருந்து மக்கள் கண்ணகியை வணங்கி வந்தார்கள் (அந்த காலகட்டத்தில் கண்ணகியின் ஒரே ஒரு சிலை தட்டுமே இங்கு இருந்துவந்தது). ஐதர் அலியின் மகனான திப்பு சுல்தான் பாலக்காட்டைக் கைப்பற்றி ஆண்ட காலத்தில் இந்த கோயிலைக் கொள்ளையடித்து அழித்ததாக வரலாற்றில் காணப்படுகிறது. முன்னதாக கோயிலின் உடைமைகளை காப்பாற்றவும், சிலை அழிக்கப்படுவதிலிருந்து காக்கவும் பக்தர்கள் ஒன்று கூடினர். இந்த சிலையை கண்ணகியின் சொந்த குலத்தினரான மூத்தன்களால் மறைத்துவைக்கபட்டு மூத்தந்தாராவின் கண்ணகி அம்மான் கோவிலில் வைத்து வழிபடப்படுகிறது. கண்ணகி சிலை இருந்த *பீடம்* *வடக்காந்தர* பகவதி கோயிலில் வழிபடப்படுகிறது, அதே நேரத்தில் அவரது குடை நகர வட்டத்தில் உள்ள மற்றொரு கண்ணகி கோவிலில் வணங்கப்படுகிறது, மேலும் பைரிரி கண்ணுகொட்டு பகவதி கோவிலில் *கெண்டிகை* (கமண்டலம்) வழிபடப்படுகிறது.
# கெண்டிகை

**கெண்டிகை** (*Kindi*) என்பது கேரளத்திலும் இந்தியாவின் பிற பகுதிகளிலும் உள்ள பழைய வீடுகளில் பொதுவாகக் காணப்படும் ஒரு பாத்திரம்.  
கெண்டிகையின் ஆரம்பகால எடுத்துக்காட்டுகள் முதலில் தெற்காசியாவின் சாவல்தா நாகரீக கால கலாச்சாரங்களில், முதன்முறையாக தொன்றின. குறிப்பாக சவால்தா நாகரீகம் கலாச்சாரத்தில், மற்றும் கி.மு. 2 மில்லினியம் வரையிலான ஜோர்வே கலாச்சார மட்பாண்டங்களிலிருந்து நன்கு பாதுகாக்கப்பட்ட இரண்டு எடுத்துக்காட்டுகலும் காணப்படுகின்றன.  
பொதுவாக வெண்கலத்தால் இது செய்யபட்டிருக்கும். இது பொதுவாக பூஜையின் போது தீர்த்தத்தை கொடுக்க பயன்படுகிறது. வீட்டின் நுழைவாயிலில் தண்ணீரை வைத்திருக்கவும், வீட்டுக்கு வருபவர்கள் இந்த தண்ணீரில் கால்களைக் கழுவவும், உணவு உண்டபிறகு கைகளைக் கழுவவும் கெண்டிகை பயன்படுத்தப்படுகிறது.  
கெண்டிகையின் வடிவம் கால்களையும், கைகளையும் கழுவுகையில் நீர் வீணாவதை தடுக்க மிகவும் பயனுள்ளதாக இருக்கும், ஏனெனில் இதிலிருந்து தண்ணீரை ஊற்ற ஒரு சிறிய துளை மட்டுமே உள்ளது. இதன் வடிவமும் மிகவும் கவர்ச்சியானது. கெண்டிகேயைப் பயன்படுத்தும் போது, பயனரின் கைகள் கெண்டிகையின் உள்ளே இருக்கும் தண்ணீரில் படாது. இதனால் தண்ணீர் மாசுபடாது.
# பல்தேவ் தாசு பிர்லா

உள்ள இலட்சுமிநாராயணன் கோயிலை பிர்லா குடும்பத்துடன் திறந்து வைத்தார் ]]
**பல்தேவ் தாசு குப்தா பிர்லா** (Baldeo Das Birla) இவர் ஓர் இந்திய தொழில்முனைவோரும், அறக்காரியங்களை செய்தவருமாவார். கொல்கத்தா மருத்துவக் கல்லூரியை நிறுவுவதில் இவரது பங்கிருந்தது. மேலும் தில்லியில் உள்ள பிர்லா மந்திர் என்றழைக்கப்படும் இலட்சுமிநாராயணன் கோயிலை நிறுவினார். இது மகாத்மா காந்தியால் 1939 இல் திறக்கப்பட்டது.
# பல்தேவ் தாசு பிர்லா

## வணிகம்

பிரித்தன் சீனாவுடன் அபினி வர்த்தகம் செய்தபோது, சிவ நாராயணன் பிர்லாவின் வளர்ப்பு மகனான இவர், இந்த வாய்ப்பைப் பயன்படுத்தி மற்ற வர்த்தகர்களுடன் கூட்டாக சரக்குக் கப்பல்களை சீனாவுக்கு அனுப்பி அபினி வர்த்தகத்தில் ஈடுபட்டார். 1887 ஆம் ஆண்டில், இவர் தனது வணிகத்தை கொல்கத்தாவில் அமைத்த்துக் கொண்டார்.
# பல்தேவ் தாசு பிர்லா

## தனிப்பட்ட வாழ்க்கை

இவரது பேரன் யாஷ் பிர்லா எழுதிய ஒரு புத்தகத்தில், இவருக்கு ஆங்கிலேயர்களால் ராஜா என்று பெயரிடப்பட்டதாக தெரிவிக்கிறார். இவரும், இவரது மனைவியும் ஆழ்ந்த மதநம்பிக்கை கொண்ட எளிய மனிதர்கள் என்று புத்தகம் மேலும் கூறுகிறது.  
இவருக்கு ஜுகல் கிசோர், இராமேசுவர் தாசு, கன்சியாம் தாசு பிர்லா, பிரஜ் மோகன் பிர்லா என்ற நான்கு மகன்கள் இருந்தனர்.  
இவருக்கு 1917 இல் ராவ் பகதூர் பட்டம் வழங்கப்பட்டது. 1920 ஆம் ஆண்டில், இவர் வணிகத்திலிருந்து ஓய்வு பெற்றார். மேலும் மதப் படிப்பைத் தொடர வாரணாசியில் வாழத் தொடங்கினார். 1925 ஆம் ஆண்டில், தும்ரான் மகாராஜாவால் இவருக்கு "ராஜா" என்ற பட்டம் வழங்கப்பட்டது. வாரணாசி இந்து பல்கலைக்கழகம் இவருக்கு இவருக்கு கௌரவ முனைவர் விருதும் வழங்கியது. .
# தும்ரான் இராச்சியம்

**தும்ரான் இராச்சியம்** (Dumraon Raj) என்பது ஒரு இந்தியாவின் மத்திய காலத்தில் ஒரு தலைமையாகவும் பின்னர் பீகார் மாநிலத்தின் சாகாபாத் மாவட்டத்தில் (இப்போது பக்சர் மாவட்டம்) ஒரு ஜமீன்தாரி தோட்டமாகவும் இருந்தது. இதன் ஆட்சியாளர்களுக்கு முகலாய சக்கரவர்த்தி 'இராஜா' என்ற பட்டத்தை வழங்கினார். மேலும் 1000 ஜாட்டுகளும், 800 மரங்களையும் கொண்ட ஒரு நிலம் இருந்தது. அவை பீகாரில் இருந்த மிகப்பெரிய தோட்டங்களில் ஒன்றாகும்.  
அவர்கள் பிரகம்பூர் மேளாவின் முக்கிய புரவலர்களாக இருந்தனர்.
# தும்ரான் இராச்சியம்

## தோற்றம்

13 ஆம் நூற்றாண்டில் மேற்கு பீகார் நகருக்குச் சென்ற மால்வாவின் பர்மர் ஆட்சியாளர்களான உஜ்ஜெனியா ராஜ்புத்திரர்கள் தும்ரான் இராச்சியத்தை நிறுவினார்கள். உஜ்ஜெனியர்களின் பல்வேறு கிளைகள் பீகாரில் சகதீசுபூர், சகாராபூர், தும்ரான் உள்ளிட்ட பல்வேறு தோட்டங்களை நிறுவின.  
போச்பூரின் முக்கிய தலைவர்களில் ஒருவரான இராஜா நாராயணன் மால், முகலாய பேரரசர் ஜஹாங்கிருடமிருந்து நில மானியம் பெற்றார். மேலும் கி.பி 1604 இல் 'இராஜா' என்ற பட்டமும் வழங்கப்பட்டது. அவரது வழித்தோன்றல், இராஜா கொரில் சிங், என்பவர் நாராயண் மால் தோட்டத்தின் தலைநகரை தும்ரானுக்கு மாற்றி "ஹொரில்நகர்" என்றும் அழைத்துக் கொண்டார்.
# தும்ரான் இராச்சியம்

## ஆட்சியாளர்கள்

தும்ரான் இராச்சியத்தைப் பற்றிய வரலாற்று ஆவணங்கள் *தவாரிக்-இ-உஜ்ஜெனியா* என்ற *ஆவணத்தில்* உள்ளன. அவை தலைவர்களின் வரலாற்றையும், முந்தைய சில ஆட்சியாளர்களையும் விவரிக்கின்றன :  
- ராஜா நாராயண் மால்
- ராஜ பிரபால் சிங்
- ராஜா சுஜன் சிங்
- ராஜா கொரில் சிங்
- ராஜா சதர்தாரி சிங்
- ராஜா விக்ரமாதித்ய சிங்
- மகாராஜா ஜெய் பிரகாசு சிங்
# டான்ஸ் ஜோடி டான்ஸ் 2.0

**டான்ஸ் ஜோடி டான்ஸ் 2.0** என்பது ஜீ தமிழ் 2 திசம்பர் 2017 முதல் 27 மே 2018 ஆம் ஆண்டு வரை சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பான நடன போட்டி தொலைக்காட்சி நிகழ்ச்சி ஆகும். இது டான்ஸ் ஜோடி டான்ஸ் என்ற நிகழ்ச்சியின் இரண்டாம் பருவம் ஆகும். நடிகைகள் சினேகா, பிரியாமணி மற்றும் கௌதமி ஆகியோர் நடுவர்களாக இருந்தனர். தீபக் தினகர் என்பவர் நிகழ்ச்சியை தொகுத்து வழங்கினார். இந்த பருவத்தின் வெற்றியாளர்கள் ரூத் மற்றும் ரினீஷ் ராஜ் ஆவார்கள்.
# டான்ஸ் ஜோடி டான்ஸ் 2.0

## விவரம்

இந்த நிகழ்ச்சி சின்னத்திரை நட்சத்திரங்களுடன் வெவ்வேறு குடும்ப சூழ்நிலையில் இருக்கும் போட்டியாளர்கள் ஜோடி சேர்ந்து நடனமாடி அவர்களின் நடனத் திறமையை வெளிக்காட்டும் ஒரு நிகழ்ச்சி ஆகும்.
# டான்ஸ் ஜோடி டான்ஸ் 2.0

## போட்டியாளர்கள்

- புவி அரசு - பவித்ரா
- மேக்னா வின்சென்ட் - காளி
- ரேஷ்மா - ஜெரோம்
- கீர்த்தனா - ஷியாம்
- அவினாஷ் - மேக்னா
- ரூத் - ரினீஷ் ராஜ்
- ரவீனா - கிருஷ்ணமூர்த்தி
- அபிநயஸ்ரீ - (ஹிப்ஹாப்) கார்த்திக்
- ரம்யா → தீஷிகா - தேவா
- வினோத் - ஜெஸ்ஸி
- லாசியா - கார்த்திக்
- கார்த்திக் அசோகன் - ரெனிஷா
# உஜ்ஜெய்னி மகாகாளி கோயில்

**சிறீ உஜ்ஜைனி மகாகாளி கோயில்** *(Sri Ujjaini Mahakali Temple)* என்பது தெலங்காணாவில் உள்ள சிக்கந்திராபாத் பகுதியில் உள்ள ஒரு கோயில் ஆகும். இது 191 ஆண்டுகள் பழமையானது. பக்தர்கள் ஒவ்வொரு நாளும் தெய்வத்திற்கு பிரார்த்தனை செய்கிறார்கள். குறிப்பாக, ஆனி மாத்தத்தின்போது லட்சக்கணக்கான பக்தர்கள் பிரார்த்தனை செய்கிறார்கள். இது பொதுவாக ஞாயிறு, திங்கட்கிழமைகளில் வருகிறது . போனலு என்ற பண்டிகைக்கும் இது பிரபலமானது .
# உஜ்ஜெய்னி மகாகாளி கோயில்

## வரலாறு

1813 ஆம் ஆண்டில், நகரத்தில் வாந்திபேதி பரவியதாகவும், இதனால் ஆயிரக்கணக்கான மக்கள் இறந்ததாகவும் நம்பப்படுகிறது. அதே நேரத்தில் சிக்கந்திராபாத்தில் இருந்து மத்திய பிரதேசத்தில் உள்ள உஜ்ஜைனுக்கு ஒரு இராணுவ வீரர்கள் அடங்கிய ஒரு குழு அனுப்பப்பட்டது. ஒரு சிவிகை தாங்கி சூரிதி அப்பையா தனது கூட்டாளிகளுடன் உஜ்ஜைனில் உள்ள மகாகாளி கோயிலுக்குச் சென்று மக்களின் நலனுக்காக பிரார்த்தனை செய்தார். மக்களை தொற்றுநோயிலிருந்து காப்பாற்றினால், தான் தெய்வத்தை புதிதாக நிறுவுவதாக வேண்டிக்கொண்டார். . உஜ்ஜைனிலிருந்து திரும்பி வந்தவுடன், அப்பையாவும் அவரது கூட்டாளிகளும் 1814 சூலை மாதம் சிக்கந்திராபாத்தில் மரத்தால் செய்யப்பட்ட சிலையை நிறுவினர்.
# முகம்மது யூனுஸ் (அரசியல் நிபுணர்)

, இந்திரா காந்தி, நிக்கோலஸ் ரோரிச், மற்றும் முகமது யூனுஸ் கான் ]]
**முகம்மது யூனுஸ் கான்** (1916, ஜூன் 26 - 2001, ஜூன் 17) ஓர் இந்திய வெளியுறவு சேவையில் உறுப்பினராக இருந்தார். இவர் துருக்கி, இந்தோனேசியா, ஈராக் மற்றும் ஸ்பெயினுக்கான தூதராகவும் பணியாற்றியுள்ளார். இந்தியாவுக்கும் உலகின் மற்ற நாடுகளுக்குமான வர்த்தக உறவை வர்த்தக கண்காட்சிகள் மூலம் ஊக்குவித்தார். வர்த்தக கண்காட்சிக்கு என்று டெல்லியில் பிரகதி மைதானத்தில் கண்காட்சி வளாகத்தை நிறுவப்பட்டது.  
இவர் இந்திய வர்த்தக கண்காட்சி ஆணையத்தின் தலைவராகவும் இருதுள்ளார். இந்த ஆணையம் தற்போது இந்திய வர்த்தக மேம்பாட்டு அமைப்பாக மாற்றப்பட்டுள்ளது.  
யூனுஸ் கானுக்கு இந்திய அரசின் உயரிய விருதான பத்ம பூஷனின் வழங்கப்பட்டுள்ளது.
# முகம்மது யூனுஸ் (அரசியல் நிபுணர்)

## வாழ்க்கை வரலாறு

யூனுஸ் 1916 ஆம் ஆண்டு ஜூன் 26, அன்று வடமேற்கு எல்லைப்புற மாகாணத்தின் ஆப்டாபாத் நகரில் பிறந்தார்.
# முகம்மது யூனுஸ் (அரசியல் நிபுணர்)

## சுதந்திர இயக்கம்

யூனுஸ் கான் அப்துல் கஃபர் கானை பின்பற்றி சுதந்திர போராட்டத்தில் ஈடுபட்டார். யூனுஸ் இவருடன் 1936 ஆம் ஆண்டு ஆகஸ்ட் மாதம் முதல் 1947 ஆம் ஆண்டு வரை பணியாற்றினார் .  
1989 ஜூன் மாதம் இவர் மாநிலங்களவைக்கு பரிந்துரைக்கப்பட்டார்.
# போனலு

**போனலு** (*Bonalu*) என்பது காளி தேவியை மையமாகக் கொண்ட ஒரு திராவிட பாரம்பரிய இந்துக்கள் கொண்டாடும் பண்டிகையாகும். இந்தத் திருவிழா ஆண்டுதோறும் தெலங்காணாவின் இரட்டை நகரங்களான ஐதராபாத்து மற்றும் சிக்கந்தராபாத் மற்றும் மாநிலத்தின் பிற பகுதிகளிலும் கொண்டாடப்படுகிறது . இது சூலை அல்லது ஆகத்து மாதங்களில் வரும் ஆடி மாதத்தில் கொண்டாடப்படுகிறது. திருவிழாவின் முதல் நாளிலும், கடைசி நாளிலும் எல்லம்மாவிற்கு ( ரேணுகாவின் பல பிராந்திய வடிவங்களில் ஒன்று) சிறப்பு "பூசைகள்" (வழிபாடு / விழாக்கள்) செய்யப்படுகின்றன. இந்தச் சடங்கு தங்கள் கோரிக்கையை நிறைவேற்றியதற்காக தேவிக்கு நன்றி செலுத்துவதாக கருதப்படுகிறது .  
போனம் என்ற சொல் போசனம் என்ற வார்த்தையின் சுருக்கமாகும். இது ஒரு சமசுகிருத கடன் சொல்லாகும். அதாவது இதற்கு தெலுங்கில் உணவு அல்லது விருந்து என்று பொருள். இது தேவிக்கு படைக்கப்படும் ஒரு பிரசாதமாகும்.  
பெண்கள் பாலையும், வெல்லத்தையும் கொண்டு சமைத்த அரிசியை வேப்ப இலைகள், மஞ்சள், குங்குமம் ஆகியவற்றைக் கொண்டு அலங்கரிக்கப்பட்ட புதிய பித்தளை அல்லது மண் பானையில் தயார் செய்கிறார்கள். பெண்கள் தலையில் பானைகளை சுமந்துகொண்டு, கோயில் முழுவதும் சென்று தேவிக்கு மஞ்சள்-குங்குமம், வளையல்கள், புடவைகளுடன் போனம் பிரசாதம் செய்கிறார்கள். .  
மைசாம்மா, போச்சம்மா, யெல்லம்மா, பெத்தம்மா, தோக்கலம்மா, அங்கலம்மா, போலராமா, மரேம்மா, நூக்கலம்மா போன்ற பிராந்திய வடிவங்களில் அன்னை தேவியை வழிபடுவதையும் போனலு உள்ளடக்கியது.
# கருடன் கோயில்

**கருடன் கோயில்** (*Garuda Temple*) என்பது தென்னிந்திய மாநிலமான, கேரளத்தின், மலப்புறம் மாவட்டத்தின், திரிபரங்கோட்டில் உள்ள ஒரு கோயில் ஆகும். இது திரிபங்கோட்டில் சாம்ரவட்டம் சாலையில் அமைந்துள்ளது.  
விஷ்ணுவின் வாகனமான கருடனுக்கு அர்பனிக்கபட்ட இந்தியாவின் ஒரே கோயில் இது என கருதப்படுகிறது. இந்தக் கோயிலின் கருவறையில் விஷ்ணுவின் கூர்ம அவதாரமான ஆமை வடிவ அவதார மூர்த்ததியாக காட்சியளிக்ககிறார். துறவி ஒருவரின் வேண்டுகோளுக்கு இணங்க விஷ்ணு தன் வாகனமான கருடனை இந்த இடத்ததிற்கு அனுப்பியதாக நம்பப்பகிறது. இக்கோயிலைச் சுற்றி உள்ள தங்கவண்ணப் பாம்புச் சிற்பங்கள் இக்கோயிலை அடையாளம் காட்டும்விதமாக உள்ளன. சபரிமலை செல்லும் பல பக்தர்கள் இந்த கோயிலில் வழிபட்டு செல்கின்றனர்.
# பிரம்மபூர், பிகார்

**பிரம்மபூர்** (Brahmapur) என்பது பீகார் மாநிலத்தின் பக்சார் மாவட்டத்தில் ஒரு பெரிய கிராமமும், அதனுடன் தொடர்புடைய சமூக மேம்பாட்டுத் தொகுதியுமாகும். இது சிவன் கோயில், அதன் மத நடைமுறைகள், கால்நடை கண்காட்சிக்கு பெயர் பெற்றது . சிவன் கோவிலில் மதச் சடங்குகளை செய்ய மக்கள் பிரம்மபூருக்கு வருகிறார்கள்.  
2011 ஆம் ஆண்டு நிலவரப்படி, 2,554 வீடுகளில் பிரம்மபூரின் மக்கள் தொகை 17,057 ஆகவும், 28,826 வீடுகளில் தொகுதியின் மொத்த மக்கள் தொகை 196,070 ஆகவும் இருந்தது.
# பிரம்மபூர், பிகார்

## சொற்பிறப்பியல்

பிரம்மபூர் என்பது சமசுகிருதத்தில் " பிரம்மாவின் இடம்" என்று பொருள்படும். இந்து சமய இதிகாசக் கூற்றுப்படி, இந்த நகரம் பிரம்மாவால் நிறுவப்பட்டதால் இது பிரம்மபூர் என்ற பெயரை கொண்டுள்ளது. ("பிரம்மா" என்பது பிரம்மாவையும் "பூர்" என்றால் இடம் என்பதையும் குறிக்கிறது).  
பிரம்மபூரில் வசிப்பவர்கள் போஜ்புரி பேச்சுவழக்கில் பேசுகிறார்கள். போஜ்புரியில், இந்த நகரம் சில நேரங்களில் பராம்பூர் என்றும் குறிப்பிடப்படுகிறது.
# பிரம்மபூர், பிகார்

## நிலவியல்

பிரம்மபூர் 25 ° 35'57 "N 84 ° 18'5" E அமைந்துள்ளது. இது இரகுநாத்பூர், பூராவா, நிமேஜ், பலுவா, உமேத்பூர், இராம்கர், கராத்தா, கெய்காட் போன்ற பல சிறிய கிராமங்களால் சூழப்பட்டுள்ளது. மலைகள் இல்லாத நிலப்பரப்பு மிகவும் தட்டையானது.
# பிரம்மபூர், பிகார்

## போக்குவரத்து

பிரம்மபூரை நேரடியாக இரயிலில் அணுக முடியாது. அதற்கு பதிலாக, பயணிகள் பிரம்மபூரிலிருந்து 3 கி. மீ. அருகிலுள்ள இரகுநாத்பூர் இரயில் நிலையத்தில் இறங்க வேண்டும். பிரம்மபூர் வழியாக செல்லும் தேசிய நெடுஞ்சாலை எண் 84 உடன் இணைக்கப்பட்ட சாலைகள் மூலம் இதை நேரடியாகவும் அடையலாம்.
# பிரம்மபூர், பிகார்

## மருத்துவமனைகள்

பிரம்மபூரின் அரசு ஆரம்ப சுகாதார நிலையம் இரகுநாத்பூரில் அமைந்துள்ளது. ஆனால் பிரம்மபூரில் தனியார் மருத்துவமனைகள் உள்ளன.
# பிரம்மபூர், பிகார்

## சுற்றுலா

பிரம்மபூர் மதச் சுற்றுலாவின் மையமாகும். அர்ரா (போஜ்பூர்) மாவட்டம், பக்சர் மாவட்டம், பலியா மாவட்டம், சாப்ரா மாவட்டத்தைச் சேர்ந்த பலர் சிவபெருமானை வணங்க அல்லது கோவிலில் திருமணம் செய்து கொள்ள வருகிறார்கள். பிரம்மபூர் மக்கள் ஒரு கால்நடை கண்காட்சியை ஏற்பாடு செய்கிறார்கள். அங்கு பீகாரிலிருந்தும், உத்தரபிரதேசத்திலிருந்தும் விவசாயிகள் இனப்பெருக்கம் மற்றும் வளர்ப்புக்காக கால்நடைகளை வாங்க வருகிறார்கள். இந்து மாதமான பங்குனி மாதக் கால்நடை கண்காட்சி பீகாரிலும், உத்தரபிரதேசத்திலும் மிகவும் பிரபலமானது. குதிரைகளும், யானை|யானைகளும்]], ஒட்டகங்களும் இந்த கண்காட்சியில் வாங்கி விற்கப்படுகின்றன. அக்டோபர் முதல் சூன் வரை பிரம்மபூர் சுற்றுப்பயணங்களுக்கு சிறந்த நேரமாகும். இருப்பினும், மாவட்டத்தில் கொண்டாடப்படும் பண்டிகைகளின் போது பிரம்மபூருக்கு சுற்றுப்பயணங்கள் ஏற்பாடு செய்யலாம். இப்பகுதியின் முக்கிய திருவிழாக்கள் கார் திருவிழா, தசரா, தாரதரினி விழா, தக்குரானி யாத்திரை, புடா, கம்பேசுவரி யாத்திரை ஆகியவை அடங்கும்
# பிரம்மபூர், பிகார்

## பொருளாதாரம்

இதன் மக்கள் முதன்மையாக விவசாயத்தையும், குறைந்த அளவிற்கு சுற்றுலாவையும் சார்ந்திருக்கிறார்கள். அண்மையில், மக்கள் வேறு இடங்களில் சிறந்த வேலை வாய்ப்புகளைக் கண்டுபிடிக்கும் முயற்சியில், கிராமப்புற பீகாரின் மற்ற பகுதிகளைப் போலவே பிரம்மபூரிலிருந்து வெளியேறத் தொடங்கியுள்ளனர். மேலும் இரண்டு திரையரங்கங்கள், ஒரு வணிக வளாகம், மாருதி வாகன விற்பனையகம், ஐந்து வங்கிகள் ஆகியவை உள்ளன.
# பிரம்மபூர், பிகார்

## மொழிகள்

இங்குள்ள மக்கள் பொதுவாக போஜ்புரியைப் பேசுகிறார்கள். மேலும்,இந்தி, உருது, ஆங்கிலம் போன்றவற்றையும் ஓரளவிற்கு பேசுகிறார்கள்.
# இராஜா கொரில் சிங்

**இராஜா கொரில் சிங்** (Raja Horil Singh) என்பவர் 18 ஆம் நூற்றாண்டில் இந்திய மாநிலமான பீகாரில் ஒரு முக்கிய தலைவராக இருந்தார். மேலும் உஜ்ஜெனியா இராஜபுத்த்திரக் குலத்தைச் சேர்ந்தவராவார். இவர் மதிலாவில் ஆட்சி செய்தார். பின்னர் தும்ரான் சென்றார். இவர் தனது சொந்த குலத்தினருடன் சண்டையில் ஈடுபடுவதிலும், முகலாயர்களின் கிளர்ச்சிகளைக் குறைக்க உதவுவதில் புகழ் பெற்றவராகவும் இருந்தார். அதற்காக இவருக்கு வெகுமதிகள் கிடைத்தது. 1734 இல் ஆப்கானிய படையெடுப்பாளர்களின் தோல்விக்கு உதவ சக ஜமீந்தார்களுடன் இவர் கூட்டணி வைத்தார். தும்ரான் இராச்சியத்தை நிறுவியர் என்பதும் ஒரு ஜமீந்தர் என்பதும் இவரது குறிப்பிடத்தக்க செயலாகும்.
# உஜ்ஜெனியா

**உஜ்ஜெனியா** (Ujjainiya) ( **உஜ்ஜெய்னி** என்றும் உச்சரிக்கப்படுகிறது) என்பது பீகார் மாநிலத்தில் வசிக்கும் ஒரு இராஜபுத்திர குலமாகும் .  
இடைக்கால பீகாரின் அரசியல் வரலாற்றில் அவை முக்கியப் பங்கு வகித்ததாகக் கருதப்படுகிறது. அவற்றின் பல கோட்டைகள் மேற்கு பீகாரின் முந்தைய சாகாபாத் மாவட்டத்தில் நிறுவப்பட்டுள்ளன. அவற்றில் குறிப்பிடத்தக்கவை தும்ரான் இராச்சியமும், ஜகதீசுபூருமாகும். அவர்களின் வாய்வழி பாரம்பரியம் 19 ஆம் நூற்றாண்டின் தவாரிக்-இ-உஜ்ஜைனியா என்ற புத்தகத்திற்குள் உள்ளது. இதன்படி, அவர்கள் தங்கள் வம்சாவளியை உஜ்ஜைனியில் கண்டுபிடித்துள்ளனர். அங்கு பர்மர் ராஜ்புத் மன்னர்கள் தங்கள் நிலங்களை பழங்குடி மக்களால் ஆக்கிரமிக்கும் வரை ஆட்சி செய்தனர். பீகாரில் குடியேறிய பின்னர், உள்ளூர்வாசிகள் அவர்களை உஜ்ஜினியா என்று குறிப்பிடத் தொடங்கினர். அவர்கள் தங்களை உஜ்ஜினியா பர்மர்கள் *என்று* அழைக்கிறார்கள்.
# உஜ்ஜெனியா

## தோற்றம்

நிச்சயமாக 17 ஆம் நூற்றாண்டில், அவர்கள் தங்கள் வரலாற்றைப் பதிவு செய்யக் கருதும் ஒரு உரையில் ஆவணப்படுத்தப்பட்டிருப்பது போலவும், ஒருவேளை 14 ஆம் நூற்றாண்டின் முற்பகுதியில், உஜ்ஜீனியா பர்மர் ராஜ்புத்திரர்கள் தங்களை மால்வாவில் உள்ள உஜ்ஜைனின் அரச குடும்பத்துடன் தொடர்புடையவர்கள் என்று நம்பினர். 19 ஆம் நூற்றாண்டில் *தவாரிக்-இ-உஜ்ஜனியா* என்ற புத்தகத்தில் எழுதப்பட்டதைப் போல, உஜ்ஜனியாவின் வாய்வழி பாரம்பரியம், அரச உறவின் ஒத்த கூற்றைக் கூறுகிறது. இந்த ஆவணத்தில் ஒரு குடும்ப மரம் உள்ளது, இது பர்மர் மன்னர், பெரிய போஜ ராஜன் பர்மரை பீகாரில் உள்ள சில உஜ்ஜினியா தலைவர்களுடன் நேரடியாக இணைப்பதாகக் கூறுகிறது.  
17 ஆம் நூற்றாண்டில், இவர்கள் ராஜஸ்தானின் ராஜபுத்திரர்களால் பர்மர் ராஜபுத்திரர்களாக அங்கீகரிக்கப்பட்டனர். ராஜஸ்தானி பார்டிக் கியாட்டில் இடம் பெற அனுமதிக்கப்பட்டனர்.
# உஜ்ஜெனியா

## ஆளுமைகள்

- வீர் குன்வர் சிங்
- ராஜா கொரில் சிங்
- பாபு அமர் சிங்
- பாபு உத்வந்த் சிங்
- ராஜா நாராயண மால்
# ஜூனியர் சூப்பர் ஸ்டார்ஸ்

**ஜூனியர் சூப்பர் ஸ்டார்** என்பது 7 ஆகத்து 2016 முதல் ஜீ தமிழ் தொலைக்காட்சியில் ஒளிபரப்பான உண்மைநிலை குழந்தைகள் போட்டித் திறமை தொலைக்காட்சி நிகழ்ச்சி ஆகும். இது ஹிந்தி மொழி நிகழ்ச்சியான 'இந்தியன்ஸ் பெஸ்ட் டிராமாபாஸ்' என்ற நிகழ்ச்சியின் மறு ஆக்கம் ஆகும்.
# ஜூனியர் சூப்பர் ஸ்டார்ஸ்

## விவரம்

இதில் பங்கேற்பாளர்களாக 4-14 வயதுக்குட்பட்ட குழந்தைகள் உள்ளனர். இது குழந்தைகளின் நடிப்பு திறமையை வெளிக்காட்டும் நிகழ்ச்சி ஆகும்.
# ஜூனியர் சூப்பர் ஸ்டார்ஸ்

## நிகழ்ச்சியின் பருவங்கள்

| முதல் ஒளிபரப்பு | இறுதி ஒளிபரப்பு |  |
| --- | --- | --- |
| **1** | 40 | சனி - ஞாயிறு
இரவு 7 மணிக்கு |
| **2** | 40+1 | சனி - ஞாயிறு
இரவு 7 மணிக்கு |
| **3** | 26+1 | ஞாயிறு
இரவு 9 மணிக்கு |
# ஜூனியர் சூப்பர் ஸ்டார்ஸ்

## பருவங்கள்

### பருவம் 1

இந்த நிகழ்ச்சியின் முதல் பருவம் 7 ஆகத்து முதல் 18 திசம்பர் 2016 ஆம் ஆண்டு வரை சனி மற்றும் ஞாயிறு இரவு 7 மணிக்கு ஒளிபரப்பாகி, 40 அத்தியாயங்களுடன் நிறைவு பெற்றது. இந்த நிகழ்ச்சியை கீர்த்தி சாந்தனு என்பவர் தொகுத்து வழங்க, பாக்யராஜ், குஷ்பூ மற்றும் அர்ச்சனா ஆகியோர் நடுவர்களாக இருந்தனர். இந்த பருவத்தின் முதலாவது வெற்றியாளர் அஸ்வந்த் அசோக்குமார், இரண்டாவது வெற்றியாளர் வெனீசா மற்றும் மூன்றாவது வெற்றியாளர் பவித்ரா ஆவார்கள்.
# ஜூனியர் சூப்பர் ஸ்டார்ஸ்

## பருவங்கள்

### பருவம் 2

இந்த நிகழ்ச்சியின் இரண்டாம் பருவம் 13 மே முதல் 24 செப்டம்பர் 2017 ஆம் ஆண்டு வரை சனி மற்றும் ஞாயிறு இரவு 7 மணிக்கு ஒளிபரப்பாகி, 41 அத்தியாயங்களுடன் நிறைவு பெற்றது. முதல் பருவத்தை தொகுத்து வழங்கிய கீர்த்தி சாந்தனு என்பவர் தொகுத்து வழங்க, பாக்யராஜ், ரோஜா மற்றும் அர்ச்சனா ஆகியோர் நடுவர்களாக இருந்தனர். இந்த பருவத்தின் வெற்றியாளர் பவாஸ் ஆவார்.
# ஜூனியர் சூப்பர் ஸ்டார்ஸ்

## பருவங்கள்

### பருவம் 3

இந்த நிகழ்ச்சியின் மூன்றாம் பருவம் 10 மார்ச்சு 2019 முதல் 22 செப்டம்பர் 2019 ஆம் ஆண்டு வரை ஞாயிறு இரவு 8 மணிக்கு ஒளிபரப்பாகி, 21 அத்தியாயங்களுடன் நிறைவு பெற்றது. இந்த நிகழ்ச்சியை கமல், ஷபானா மற்றும் அஞ்சனா ஆகியோர் தொகுத்து வழங்க, பாக்யராஜ், தேவயானி மற்றும் ரச்சித்தா மகாலட்சுமி ஆகியோர் நடுவர்களாக இருந்தனர். இந்த பருவத்தின் வெற்றியாளர் தீபேஷ்வரன் ஆவார்.
# சகதீசுபூர்

**சகதீசுபூர்** (Jagdishpur) என்பது கிழக்கு இந்தியாவில் பீகார் மாநிலத்தின் போஜ்பூர் மாவட்டத்தின் ஒரு நகரப் பஞ்சாயத்தாகும். இது உஜ்ஜெனியா குலத்தைச் சேர்ந்த ராஜபுத்திரர்களால் ஆளப்பட்ட சகதீசுபூர் தோட்டத்தின் தலைநகராக இருந்தது. அதன் ஆட்சியாளர்களில் ஒருவரான குன்வர் சிங், 1857 ஆம் ஆண்டு இந்திய கிளர்ச்சியில் ஒரு முக்கிய நபராக இருந்தார். பீகாரில் கிளர்ச்சியின் தலைவராகவும் கருதப்பட்டார்.  
இதன் துணைப்பிரிவு 232.13 கிமீ 2 (90 சதுர மைல்) பரப்பளவைக் கொண்டுள்ளது. 263,959 பேர் என்ற அளவில் மக்கள் தொகையைக் கொண்டுள்ளது. அதே நேரத்தில் நகரத்தின் சரியான மக்கள் தொகை 32,447 (2011 நிலவரப்படி).
# சகதீசுபூர்

## புள்ளிவிவரங்கள்

2011 மக்கள் தொகை கணக்கெடுப்பின்படி, இந்நகரத்தில் 32,447 மக்கள் தொகை இருந்தது. இது 2001 ல் 28,085 ஆக இருந்தது. இதில், 75.2% இந்துக்களும், 24.2% முஸ்லிம்களும், மற்ற அனைத்து மதக் குழுக்களும் மீதமுள்ள 0.6% என இருந்தனர். உள்ளூர் கல்வியறிவு விகிதம் 68.5% ஆக இருந்தது. இது போஜ்பூரிலேயே மிகக் குறைவானதாகும். மக்கள் தொகையில் 11.6% விவசாயிகளாகவும், 26.7% விவசாயத் தொழிலாளர்களாகவும், 6.9% வீட்டுத் தொழில்துறை தொழிலாளர்களாகவும், 54.8% பிற தொழிலாளர்களாகவும் பணியாற்றுகின்றனர். போஜ்பூரில் 11.6% விவசாயிகள் என மிக அதிக அளவில் இருக்கின்றனர்.
# பன்னாட்டு காபி நிறுவனம்

காபியின் பொருளாதார முக்கியத்துவம் காரணமாக ஐக்கிய நாடுகள் சபையின் (ஐ.நா) அனுசரணையில் **பன்னாட்டு காபி நிறுவனம்** (*International Coffee Organization (ICO)*) 1963 ஆம் ஆண்டு இலண்டனில் அமைக்கப்பட்டது. இது காபி வர்த்தக மேம்பாட்டிற்காக சர்வதேச காபி ஒப்பந்தத்தின் அடிப்படையில் செயல்படுகிறது.  
இது 1962 ஆம் ஆண்டில் நியூயார்க் நகரில் கையெழுத்திடப்பட்ட ஐந்தாண்டு சர்வதேச காபி ஒப்பந்தத்தின் விளைவாக, 1968, 1976, 1983, 1994 மற்றும் 2007 ஆம் ஆண்டுகளில் லண்டனில் உள்ள ஐ.சி.ஓவில் மறு பேச்சுவார்த்தை நடத்தப்பட்டது.  
பன்னாட்டு காபி குழுமமானது மிக உயர்ந்த அதிகாரம் உடைய ஒவ்வொரு உறுப்பு நாடுகளின் பிரதிநிதிகளை உள்ளடக்கியது. இது குழுமம் ஒவ்வொரு ஆண்டும் மார்ச் மற்றும் செப்டம்பர் மாதங்களில் கூடி காபி வர்த்தகம் குறித்த விடயங்கள் குறித்து விவாதிக்கவும், செயல்முறைகள் குறித்த ஆவணங்களை அங்கீகரிக்கவும் மற்றும் ஆலோசனைக் குழுக்களின் பரிந்துரைகள் குறித்து முடிவெடுக்க கூடுகிறது.  
ஐ.சி.ஓவின் தலைமையகம் லண்டனில் 222 கிரேஸ் இன் சாலையில் அமைந்துள்ளது. இதன் தற்போதைய நிர்வாக இயக்குநராக இந்தோனேசியாவினைச் சார்ந்த இமான் பாம்பகயோ உள்ளார். ஜூன் 2018 இல் சர்வதேச காபி ஒப்பந்தத்தில் இருந்து அமெரிக்கா விலகிய பின்னர், ஐ.சி.ஓ உறுப்பினர் அரசாங்கங்கள் உலக காபி உற்பத்தியில் 98% மற்றும் உலக நுகர்வுவில் 67% பங்கு வகிக்கின்றனர்.
# பன்னாட்டு காபி நிறுவனம்

## உறுப்பினர்கள்

பிப்ரவரி 2020 வரை, இதன் உறுப்பினர் எண்ணிக்கை 49 ஆகும். இதில் 43 உறுப்பினர்கள் உற்பத்தியாளர் நாட்டினைச் சார்ந்தவர்களாகவும் 6 பேர் இறக்குமதி உறுப்பினர்களாகவும் உள்ளனர்.  
;
; ஏற்றுமதி நாடு உறுப்பினர்கள்  
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-  
; இறக்குமதி நாட்டு உறுப்பினர்கள்  
-
-
-
-
-
-
-
# ஜூனியர் சூப்பர் ஸ்டார்ஸ் 2

**ஜூனியர் சூப்பர் ஸ்டார் 2** என்பது ஜீ தமிழ் தொலைக்காட்சியில் 3 மே முதல் 24 செப்டம்பர் 2017 ஆம் ஆண்டு வரை சனி மற்றும் ஞாயிறு இரவு 7 மணிக்கு ஒளிபரப்பான உண்மைநிலை குழந்தைகள் போட்டித் திறமை தொலைக்காட்சி நிகழ்ச்சி ஆகும். இது ஜூனியர் சூப்பர் ஸ்டார் என்ற நிகழ்ச்சியின் இரண்டாம் பருவம் ஆகும்.  
இந்த பருவத்தை கீர்த்தி சாந்தனு என்பவர் தொகுத்து வழங்க, பாக்யராஜ், ரோஜா மற்றும் அர்ச்சனா ஆகியோர் நடுவர்களாக இருந்தனர். இந்த பருவத்தின் வெற்றியாளர் பவாஸ் ஆவார்.
# ஜூனியர் சூப்பர் ஸ்டார்ஸ் 2

## விவரம்

இதில் பங்கேற்பாளர்களாக 4-14 வயதுக்குட்பட்ட குழந்தைகள் உள்ளனர். இது குழந்தைகளின் நடிப்பு திறமையை வெளிக்காட்டும் நிகழ்ச்சி ஆகும்.
# தால்மியா குழு

**தால்மியா குழு** (Dalmia Group) 'என்பது இந்திய நிறுவனங்களின் குழுவைக் குறிக்கிறது. அவை இராமகிருட்டிண தால்மியா, ஜெய்தயால் தால்மியா ஆகியோரால் நிறுவப்பட்ட வணிகங்களுக்கு அவற்றின் தோற்றத்தைக் கண்டறிகிறது. தால்மியா சகோதரர்கள் 20 ஆம் நூற்றாண்டின் முதல் பாதியில் கிழக்கு இந்தியாவில் ஒரு வணிக நிறுவனத்தை நிறுவினர். 1930 களில், இந்த குழு சாகு ஜெயின் குடும்பத்தின் வணிகங்களுடன் ஒன்றிணைந்து தால்மியா-ஜெயின் குழுவை உருவாக்கியது. 1948 ஆம் ஆண்டில், இரு குடும்பங்களும் தொழில்களைப் பிரிக்க முடிவு செய்தன. தால்மியா வணிகங்கள் இராமகிருட்டிணாவிற்கும் ஜெய்தயாலுக்கும் இடையில் மேலும் பிரிக்கப்பட்டன. இன்று, பல நிறுவனங்கள் அவற்றின் தோற்றத்தை அசல் தால்மியா வணிகங்களைக் கொண்டுள்ளன. இவற்றில் தால்மியா சகோதரர்கள் என்பதும் அடங்கும், இது இப்போது விஷ்ணு அரி தால்மியாவின் மகன்களான சஞ்சய் தால்மியா, அனுராக் தால்மியா ஆகியோரால் நிர்வகிக்கப்படுகிறது. கௌதம் தால்மியா, புனீத் தால்மியா ஆகியோரால் நிர்வகிக்கப்படும் தால்மியா பாரத் குழு; ஒரிசா சிமென்ட்; மறுமலர்ச்சி குழு; அவற்றின் துணை நிறுவனங்கள் போன்றவை.
# தால்மியா குழு

## வரலாறு

தால்மியா குழும நிறுவனங்கள் அதன் தோற்றத்தை இராம்கிருட்டிண தால்மியா, ஜெய்தயால் தால்மியா ஆகியவர்களிடமிருந்து தொடங்கியது. இந்த இரண்டு மார்வாடி சகோதரர்களும் இன்றைய ராஜஸ்தானில் பிறந்தவர்கள். தால்மியா என்ற பெயர் இன்றைய அரியானாவில் உள்ள அவர்களின் மூதாதையர் கிராமத்தின் பெயரிலிருந்து வந்தது. தால்மியாக்கள் 20 ஆம் நூற்றாண்டின் முதல் பாதியில் கிழக்கு இந்தியாவில் ஒரு வணிகக் குழுவை நிறுவினர். இந்த வணிகங்களில் தானாபூரில் ஒரு சர்க்கரை ஆலையும், கொல்கத்தாவில் ஒரு பொருட்கள் வர்த்த நிறுவனமும் அடங்கும் . 1932 ஆம் ஆண்டில், இராமகிருட்டிண தால்மியாவின் மகள் பணக்கார சாகு ஜெயின் குடும்பத்தைச் சேர்ந்த சாந்தி பிரசாத் ஜெயின் என்பவரை மணந்தார். அதைத் தொடர்ந்து, சாந்தி பிரசாத்த்தும், தால்மியா சகோதரர்களும் இணைந்து வணிகத்தை விரிவுபடுத்தினர். இதன் விளைவாக தால்மியா-ஜெயின் குழு உருவானது. 1940 ஆம் ஆண்டின் இறுதியில், இந்த குழு பல சர்க்கரை ஆலைகள், சீமைக்காரை<nowiki/>ஆலைகள், இரசாயனத் தொழிற்சாலைகள், பொறியியல் ஆலைகள், ஒரு காகித ஆலை ஆகியவற்றை இயக்கி வந்தது.  
தால்மியா-ஜெயின் குழுமம் இந்திய சீமைக்காரைத் துறையில் ஏ.சி.சி நிறுவனத்தின் ஏகபோகத்தை சவால் செய்தது. இந்தியா முழுவதும் சீமைக்காரைத் தொழிற்சாலைகளை அமைத்து (இன்றைய பாக்கித்தான் உட்பட). குழு மற்ற தொழில்களிலும் இறங்கியது; அதன் துணை நிறுவனங்களில் பாரத் வங்கி, பாரத் ஆயுள் காப்பீடு, லாகூர் மின்சாதனம், கோவன் குழும நிறுவனங்கள், இரண்டு பருத்தி ஆலைகள், ஒரு பால் மற்றும் மூன்று ஆண்ட்ரூ யூல் சணல் ஆலைகள் அடங்கும். 1946 ஆம் ஆண்டில், *டைம்ஸ் ஆப் இந்தியாவின்* வெளியீட்டாளரான பென்னட், கோல்மன் &amp;amp; கோ லிமிடெட் நிறுவனத்தை இராமகிருட்டிண தால்மியா வாங்கினார். இது பின்னர் தால்மியா-ஜெயின் குழுவில் பிரிந்த பின்னர் சமணர்களுக்கு விற்கப்பட்டது.
# ஸ்டார்ட் மியூசிக்

**ஸ்டார்ட் மியூசிக் ** என்பது 2017-2020 தமிழ் ரியாலிட்டி ஷோ ஆகும். இது விஜய் தொலைக்காட்சி இல் ஒளிபரப்பப்பட்டது. இந்த நிகழ்ச்சியை பிரியங்கா டெஷ்பண்டே தொகுத்து வழங்கினார். ஸ்டார்ட் மியூசிக் (சீசன்/பகுதி 2) ஒளிபரப்பாகிறது.
# ஸ்டார்ட் மியூசிக்

## வழங்கியவர்

பிரியங்கா டெஷ்பண்டே
# ஸ்டார்ட் மியூசிக்

## மேற்குறிப்பு

இது மியூசிக் ரியாலிட்டி ஷோ ஆகும்.
# சிவப்புத் தலை விசத் தவளை

**சிவப்புத் தலை விசத் தவளை**யின் (red-headed poison frog) விலங்கியல் பெயர் *ரானிடோமேயா ஃபாண்டாஸ்டிகா* என்பதாகும். இந்த தவளையானது டென்ட்ரோபாடிடே குடும்பத்தின் இனங்களுள் ஒன்றாகும். பெரு நாட்டில் வடக்கு சன் மார்டினை மற்றும் லொரேட்டோ பகுதிகளில் மட்டுமே இத்தவளைகள் வாழ்கின்றன.  
இதன் இயற்கை வாழ்விடங்களாக முதன்மை மற்றும் பழைய இரண்டாம் நிலை ஈர காடுகளாகும். இனங்கள் இனப்பெருக்கத்திற்காகத் தாவரங்களில் தேங்கியிருக்கும் தண்ணீரினை பயன்படுத்திக் கொள்கின்றன. அவை அதன் வாழ்விடங்களில் இருக்க வேண்டும். பெண் தவளை 2 முதல் 6 முட்டைகள் வரை இடும். இம்முட்டைகளை ஆண் தவளைகள் பாதுகாக்கின்றன.  
சர்வதேச செல்லப்பிராணி வர்த்தகத்திற்காக இதன் இயற் வாழிடத்திலிருந்து சேகரிக்கப்படுவதும் வாழ்விட இழப்பும் இந்த இன அழிவின் காரணங்களாக உள்ளன.
# அபித் உசேன்

**அபித் உசேன்** (26 டிசம்பர் 1926 - 21 ஜூன் 2012) ஓர் இந்திய பொருளாதார நிபுணர், அரசு ஊழியர் மற்றும் இராஜதந்திரி. 1990 முதல் 1992 வரை அமெரிக்காவிற்கான இந்தியா தூதராகவும், 1985 முதல் 1990 வரை திட்ட குழு ஆணைய<nowiki/>த்தில் உறுப்பினராகவும் இருந்தார்.
# அபித் உசேன்

## தனிப்பட்ட வாழ்க்கை

உசேன் "*இந்திய துணைக் கண்டத்தில் சீன-இந்திய மோதல் மற்றும் சர்வதேச அரசியல்*" (1977) என்ற புத்தகத்தின் ஆசிரியரான திரிலோக் கார்க்கியை மணந்தார். இவர்களுக்கு மூன்று குழந்தைகள் உள்ளனர். இவரது சகோதரர் நடிகரும், மைம் கலைஞருமான இர்ஷாத் பஞ்சாதன் ஆவார். இவர் ஜெர்மன் திரைப்படமான *டெர் சுஹ் டெஸ்* மனிடூவில் நடித்தார். டாக்டர் ஹுசைன் தனது சொந்த ஊரான ஹைதராபாத்தில், (அப்போதைய ஹைதராபாத் மாநிலத்தில்) வளர்ந்தார். இவர் 1942 இல் அங்குள்ள நிஜாம் கல்லூரியில் பயின்றார்.
# அபித் உசேன்

## விருதுகள்

1988 ஆம் ஆண்டில் ஹுசைன் இந்தியாவின் உயரிய விருதான பத்ம பூஷன் வழங்கப்பட்டது.
# சதாத் அபுல் மசூத்

**சதாத் அபுல் மசூத்** (Sadat Abul Masud) ஓர் இந்திய நீதிபதி. இவர் கொல்கத்தா உயர் நீதிமன்றத்தில் முன்னாள் நீதிபதியாக இருந்தார். 1972 ஆம் ஆண்டில் இந்திய அரசு அமைத்த இந்திய 6 வது நிதி ஆணையத்தின் நான்கு உறுப்பினர்களில் ஒருவராவார். இவர், காசு பிரம்மநந்த ரெட்டியின் தலைமையில் மத்திய-மாநில நிதி ஒதுக்கீட்டில் ஆலோசனை வழங்கியுள்ளார்.  
2012ஆம் ஆண்டு மார்ச்சில் பங்களாதேஷ் 1971 ஆம் ஆண்டு வங்களாதேச விடுதலைப் போரில் அவர்களுக்கு உதவிய நாட்டின் நண்பர்களை கவுரவிக்க முடிவு செய்தபோது, அப்போது அவர்களுக்கு உதவியவர்களில் சதாத்வும் ஒருவர். அப்போது இவருக்கும் விருது வழங்கபட்டது. 1985 ஆம் ஆண்டில், இந்தியாவின் மூன்றாவது உயரிய விருதான பத்ம பூசண் இந்திய அரசால் வழங்கப்பட்டது.
# சோ. தட்சணாமூர்த்தி முதலியார்

**சோ. தட்சணாமூர்த்தி முதலியார்** (*S. Dhakshinamurthy Mudaliar*, 26 பிப்ரவரி, 1925 - 23 சூன், 2015) என்பவர் ஓர் இந்திய சுதந்திர போராட்ட வீரரும், அரசியல்வாதியும், மக்கள் சேவகரும் ஆவார். இவர் சுகாதாரத்துறை அமைச்சராகவும், சட்டமன்ற உறுப்பினராகவும் பணியாற்றியவர்.
# சோ. தட்சணாமூர்த்தி முதலியார்

## பிறப்பு

இவர் அன்றய பிராஞ்சு பன்டிச்சேரி, திருமலைராயன்பட்டினத்தில் 1925 ஆண்டு பிப்ரவரி 26ஆம் நாளில்சோமசுந்தர முதலியார் மற்றும் அஞ்சலம்மாள் தம்பதினருக்கு மகனாக செங்குந்தர் கைக்கோள முதலியார்சமூககத்தில் பிறந்தார். இவருக்கு மூன்று சகோதரிகள் இருவர் மூத்தவர்கள் ஒருவர் தங்கை.
# வாயில்லாம்குன்னு பகவதி கோயில்

**வாயில்லாம் குன்னு பகவதி கோயில்** (*Vayilyamkunnu Bhagavathi Temple*) என்பது தென்னிந்திய மாநிலமான, கேரளத்தின், பாலக்காடு மாவட்டதில் அமைந்துள்ள ஒரு கோயில் ஆகும். இது பாலக்காட்டில் இருந்து 24 கி.மீ (15 மைல்) தொலைவில் செல்லப்பா தேரிக்கு செல்லும் வழியில் கேரளத்தின் வரலாற்று நிலமான வள்ளுவநாட்டின் கட்டம்பாழிபுரத்தில் அமைந்துள்ளது.  
இக்கோயிலில் குடிகொண்டிருக்கும் தெய்வம், முன்னொரு காலத்தில் பன்னிரண்டு குழந்தைகளைப் பிரசவித்த 'பறட்சி' என்னும் அசாதாரணமான பெண்தான் என்று நம்பப்படுகிறது. ஆண்டுக்ககு ஒருமுறை இங்கு *களமெழுது பட்டு* என்னும் விழாவானது ஏழு நாட்கள் கொண்டாடப்படுகிறது.
# கேசவன்பாறை

**கேசவன்பாறை** (*Kesavanpara*) என்பது தென்னிந்தியாவின், கேரள மாநிலத்தின், பாலக்காடு மாவட்டத்தில் உள்ள ஒரு சிறிய இடமாகும். இது &nbsp; நெம்மாரா கிராமத்திலிருந்து 30 கி.மீ. தொலைவில் உள்ளது.
# கேசவன்பாறை

## நிலவியல்

கேசவன்பாறை நெல்லியம்பதியிலிருந்து 11 கி.மீ. தொலைவில் உள்ளது. இது சுற்றிலும் மலைகள் சூழ்ந்த அமைதியான இடமாகும். மேலும் இந்தப் பாறையிலிருந்து பார்க்கும்போது வனவிலங்கு உய்விடமும் கீழேயுள்ள நிலத்தின் பரந்த காட்சியையும் காண இயலும். இது கைகாட்டிக்கு அருகில் உள்ளது.
# கேசவன்பாறை

## வரலாறு

இப்பகுதியின் குளிர்ந்த காலநிலையை கருத்தில் கொண்டு, இங்கு தேயிலை, காபி தோட்டங்களை முதலில் ஆங்கிலேயர்கள் தொடங்கினர். இவை பின்னர் பூர்வீக மக்களுக்கு விற்கப்பட்டன.
# கேசவன்பாறை

## சீதர்கண்டு

இப்பகுதியில் உள்ள மற்றொரு பிரபலமான சுற்றுலா அம்சம் சீதர்கண்டு ஆகும். இராமாயண காவியத்தின் இராமர், இலட்சுமணன், சீதை ஆகியோர் தங்கள் வனவாசத்தின்போது இந்த இடத்தில் வசித்து வந்ததாகவும், சீதை ஒரு சிறிய ஓடையிலிருந்து தண்ணீர் எடுத்து வழிபாடு செய்ததாகவும் இப்பகுதியின் பாரம்பரிய நம்பிக்கைகள் கூறுகின்றன.
# கேசவன்பாறை

## புலம் பெயர்ந்த தொழிலாளர்கள்

இங்குள்ள தோட்டங்களில் உள்ள தொழிலாளர்களில் பெரும்பாலானவர்கள் தமிழ் வம்சாவளியைச் சேர்ந்தவர்கள். இவர்கள் உள்ளூர் மொழியில் 'பாடி' என்று அழைக்கப்படும் குடில்களில் தங்கவைக்கபட்டுள்ளனர். மணலாறு எஸ்டேட் தொழிலாளர்கள் மற்றும் அவர்களின் குழந்தைகளுக்காக ஒரு பள்ளி மற்றும் மருத்துவமனை செயல்பட்டு வருகிறது.
# கேசவன்பாறை

## போக்குவரத்து

கேசவன் பறையானது பாலக்காடு நகரத்தின் வழியாக இந்தியாவின் பிற பகுதிகளுடன் போக்குவரத்தால் இணைக்கபட்டுள்ளது. தேசிய நெடுஞ்சாலை எண் 544 கோயம்புத்தூர் மற்றும் பெங்களூருடன் இணைகிறது. கேரளத்தின் பிற பகுதிகள் திருச்சூர் வழியாக செல்லும் தேசிய நெடுஞ்சாலை எண் 66 வழியாக அணுகப்படுகின்றன. அருகிலுள்ள பெரிய தொடருந்து நிலையம் ஷொர்ணூர் ஆகும். அருகிலுள்ள வானூர்தி நிலையம் கோயம்புத்தூர் வானூர்தி நிலையமாகும்.
# காடாம்புழா தேவி கோயில்

**காடாம்புழா தேவி கோயில்** (*Kadampuzha Devi Temple*) என்பதுஇந்தியாவின், கேரளத்தின், மலப்புரம் மாவட்டத்தின், காடாம்புழாவில் உள்ள ஒரு இந்துக் கோவில் மற்றும் புனித யாத்திரை தலமாகும். கோழிக்கோட்டையும், திருச்சூரையும் இணைக்கும் நெடுஞ்சாலையில் வெட்டிச்சிரா என்ற இடத்திற்கு 3 கி.மீ. வடக்காக இக்கோயில் உள்ளது. இந்த கோயிலின் முக்கிய தெய்வமான பார்வதி / துர்க்கை ஆவாள். இந்த கோவிலில் தேவியின் சிலை இல்லை, இறைவி ஒரு குழியில் வணங்கப்படுகிறாள். பக்தர்கள் அம்மனுக்கு கொப்பரைத் தேங்காயை காணிக்கை செய்கிறார்கள். விநாயகர் பிரசன்னம் தேவியுடன் இருப்பதாக நம்பப்படுகிறது. மேலும் சாஸ்தா மற்றும் நாக தெய்வங்களுக்கான சிற்றாலயங்கள் உள்ளன. கோயிலுக்கு அருகில் 'மாதம்பியர்காவு' என்று ஒரு தனி சிவன் கோயில் உள்ளது. இந்த இரண்டு கோயில்களும் மலபார் தேவசம் வாரியத்தின் கட்டுப்பாட்டில் உள்ளன.
# சின்ன மூக்கு பச்சை தவளை

**சின்ன-மூக்கு பச்சைத் தவளை** (Short-nosed green frog) இதன் இயற்கையான வாழ்விடமானது மேகம் சூழ் காடுகளாகும். தரை மறைவின் கீழ்க் காணப்படும் இத்தவளைகள் முட்டைகளைத் தரையில் இடுகின்றன. வாழ்விட இழப்பால் இதனுடைய வாழ்வு அச்சுறுத்தலில் உள்ளது. இத்தவளை இனம் பிக் மக்காயா தேசிய பூங்காவில் பகுதிகளில் காணப்பட்டபோதிலும், இதன் பாதுகாப்பிற்காக எவ்வித மேலாண்மை செயல்முறைகளும் இல்லை. பூங்கா அமைவிடப் பகுதிகளிலும் வாழிட இழப்பு தொடர்கிறது.
# சென்னம்பள்ளி கோட்டை

**சென்னம்பள்ளி கோட்டை** (Chennampalli Fort) இந்தியாவின் ஆந்திரப் பிரதேச மாநிலத்தின் கர்நூல் மாவட்டத்தில் உள்ள துங்கிலி மண்டலம் சென்னம்பள்ளி என்னும் ஊரில் உள்ள ஒரு பழங்காலக் கோட்டை ஆகும். விஜயநகரப் பேரரசின் அரவிடு மரபை சேர்த்த திம்மராஜா என்பவர் 100 ஏக்கர் பரப்பளவில் கொண்ட மலையை குடைந்து இந்த சென்னம்பள்ளி கோட்டையை 16 ஆம் நூற்றாண்டில் கட்டினார். அவரது காலத்திற்கு பிறகு குத்திராஜா, விஜயநகர அரசர்கள் ஆட்சியின் கீழ் இந்த கோட்டை இருந்ததாகவும், போர்ச்சுகீசியர்கள் போர் தொடுத்து வந்தபோது, மன்னர்கள் இந்த கோட்டையின் கீழ் உள்ள சுரங்கத்தில் பல கோடி ரூபாய் மதிப்புள்ள தங்க, வைர, வைடூரியங்கள் அடங்கிய புதையலை பதுக்கி வைத்ததாகவும் கூறப்படுகிறது. ஆந்திர மாநிலம் தொல்லியல்துறை அதிகாரிகள் ஆய்வு செய்து கோட்டையில் புதையல் இருப்பதாக தெரிவித்தனர்
# ஊதியம்

**ஊதியம் அல்லது சம்பளம் (Remuneration)** என்பது ஒரு வேலை செய்வதற்கு ஈடாக வழங்கப்படுவது ஆகும். அல்லது பிற சேவைகளுக்காக வழங்கப்படும் ஊக்கத்தொகை ஆகும்.  
இது ஒவ்வொரு நாடுகளிலும் மாறுபடும், சில நாடுகளில் குறைந்தபட்ச ஊதியம்த்தை நிர்ணயம் செய்திருப்பபர்கள்.
# ஊதியம்

## வகைகள்

- விற்பனை பங்கு
- இணையவழி விளம்பரம் மற்றும் இணைய சந்தைப்படுத்தல் ஆகியவற்றில் இழப்பீட்டு முறைகள்
- பணியாளர் நலன்கள்
- பணியாளர் பங்கு உரிமை
- நிர்வாக இழப்பீடு
- ஒத்திவைக்கப்பட்ட இழப்பீடு
- சம்பளம்
- செயல்திறன்-இணைக்கப்பட்ட சலுகைகள்
- கூலி
# ஊதியம்

## அமெரிக்கா

அமெரிக்க வருமான வரிச் சட்டத்தின் கீழ் "ஊதியம்" என்பது ஒரு பணியாளரால் ஒரு முதலாளிக்கு அல்லது நிறுவனத்திற்கு செய்யப்படும் சேவைகளுக்கான ஊதியம்.
# கும்பம் கைவினைப் பொருள் கிராமம்

**கும்பம் கைவினைப் பொருள் கிராமம்** (*Kumbham Handicrafts Village*) என்பது தென்னிந்திய மாநிலமான, கேரளத்தின், மலப்புறம் மாவட்டம், அருவங்காட்டில் அமைந்துள்ள கிராமமாகும். இது கைவினைப் பொருட்களுக்கு புகழ்பெற்றது. இது உதகமண்டலம் - கோழிக்கோடு செல்லும் வழியில் உள்ளது.  
இங்கு வசிக்கும் கும்பரான் (குயவர்) இனத்தவர் மண்பாண்டக்கலைக்கு சொந்தக்காரர்களாவர். கால ஓட்டத்ததில் நவீன பண்ட பாத்திரங்களின் வரவால் தங்கள் சந்தையை இழந்தனர். தொழிலை இழந்த இவர்கள் வறுமைக்கு ஆட்பட்டு தவறான பாதைகளில் செல்லத் துவங்கினர். இதைக்கண்டு வருந்திய கேபிஜின்ன் என்ற சமூக ஆர்வலர் இந்த கிரம மக்களின் தொழிலை நவீனமயமாக்கி, மட்பாண்ட கலைப்பொருட்களாக இருக்கைகள், சுவர் அலங்காரப் பொருட்கள், ஓடுகள், தட்டுமுட்டு பொருட்கள் என்று வரை 500 க்கும் மேற்பட்ட பிரத்யேக வடிவமைப்புகளைக் கொண்டுள்ளதாக மாறி, நட்சத்திர விடுதிகளில் விற்பனை வாய்ப்புகளை ஏற்படுத்தித் தந்தார். தற்போது 80 க்கும் மேற்பட்ட கைவினைஞர்கள் கும்பத்துடன் இணைக்கப்பட்டுள்ளனர்.
# புல் மலைகள் தேசிய பூங்கா

**புல் மலைகள் தேசிய பூங்கா (Grass Hills National Park)** இந்தியாவின் மேற்குத் தொடர்ச்சி மலையில் உள்ள ஒரு பாதுகாக்கப்பட்ட பகுதியாகும். மேலும் இது இந்திரா காந்தி வனவிலங்கு உய்வகம் மற்றும் தேசியப்பூங்கா பகுதியின் ஒரு பகுதியாகும், கேரள மாநிலத்தில் உள்ள எரவிகுளம் தேசிய பூங்காவின் எல்லையை கொண்டுள்ளது. **புல் மலைகள்** உண்மையான தேசிய பூங்கா அல்ல. இந்த பகுதி கடல் மட்டத்தில் இருந்து உயரங்களையுடைய சிகரங்கள் மற்றும் உயர் பீடபூமிகளின் கலவையாகும். கேரளா மற்றும் தமிழ்நாட்டின் மேற்கு தொடர்ச்சி மலைகளின் தனித்துவமான சோலைக்காடுகள் நிறைந்த சுற்றுச்சூழல் அமைப்பை கொண்டுள்ளது.  
முக்கியமான சிகரங்கள், அட்டுப்பரை குருக்கு மேல் (6662 அடி), ஊசி மலை தேரி, கடுகு சுட்டி மலை, சில்வேமெடு ஆகியவைகளைக் கொண்டுள்ளது. இது முதன்மையாக ஒரு சோலைக்காடுகள் நிறைந்த புல்வெளி சூழல் அமைப்பு ஆகும்.
# தேவ்னி மோரி

யில் கண்டெடுக்கப்பட்ட மேற்கு சத்ரபதி மன்னர் இரண்டாம் ருத்திரசிம்மன் (கிபி 305-313) உருவம் பொறித்த நாணயம்]]  
**தேவ்னிமோரி** (**Devnimori**, or **Devni Mori**), இந்தியாவின் குஜராத் மாநிலத்தின் வடக்கில் அமைந்த ஆரவல்லி மாவட்டத்தில் உள்ள சாம்லாஜி நகரத்திற்கு 2 கிலோ மீட்டர் தொலைவில் தேவ்னி மோரி எனுமிடத்தில் உள்ள பௌத்த தொல்லியல் களம் ஆகும். இவ்விடத்தில் கிபி 3 / 4-ஆம் நூற்றாண்டில் இப்பகுதியை ஆட்சி செய்த மேற்கு சத்திரபதி அரசர்கள் சாக்கிய முனிவரான கௌதம புத்தர் நினைவாக பிக்குகள் தங்குவதற்கும், வழிபாடுவதற்கும் விகாரைகளும், தூபிகளும் நிறுவினார்கள்.  
ஒன்பது கௌதம புத்தரின் சிலைகள் தேவ்னி மோரியின் தூபியில் கண்டெடுக்கப்பட்டது.கிரேக்க காந்தாரக் கலைநயத்தில் இந்த கௌதம புத்தரின் சிலைகள் வடிகக்ப்பட்டிருந்தது. இவைகள் மேற்கு சத்திரபதி மன்னர்களின் கலைநயத்திற்கு எடுத்துகாட்டாகும்.தேவ்னி மோரி விகாரை சுட்ட செங்கற்களால் நிறுவப்பட்டுள்ளது.  
தேவ்னிமோரி தொல்லியல் களத்தில் மேற்கு சத்ரபதிகள் (கிபி 4-ஆம் நூற்றான்டு வரை), கூர்ஜர-பிரதிகாரப் பேரரசு (கிபி 5-ஆம் நூற்றாண்டு) காலம் முதல் முகலாயப் பேரரசு (14-ஆம் நூற்றான்டு) காலம் வரையிலான இந்து மற்றும் பௌத்த சமய தொல்பொருட்கள் அகழாய்வில் கண்டெடுக்கப்பட்டுள்ளது. பின்னர் இத்தொல்லியல் களம் மெஷவா ஆற்றின் நீர்த் தேக்க வெள்ள்த்தால் சிதைந்து போனது.  
தேவ்னிமோரி தொல்லியல் களத்தில் கிபி 3 அல்லது 4-ஆம் நூற்றான்டின் கௌதம புத்தரின் சுடுமட்சிலையின் தலைச்சிற்பம் கண்டெடுக்கப்பட்டுள்ளது.  
இத்தொல்லியல் களத்தின் தூபிகளிலிருந்து கண்டெடுக்கப்பட்ட மூன்று அலங்காரப் பேழைகளின் ஒன்றில் குறித்த கல்வெட்டில், மேற்கு சத்திரபதி மன்னர் முதலாம் ருத்திரதாமன் ஆட்சிக் காலம் குறிக்கப்பட்டுள்ளது. தூபிகளிலிருந்து நினைவுச் சின்னங்கள் அடங்கிய மூன்று கற்பேழைகள் கண்டெடுக்கப்பட்டது.}}  
இத்தொல்லியல் களத்தின் ஒரு கல் பேழையில் கிபி 204-ஆம் ஆண்டு காலத்திய மேற்கு சத்ரபதி மன்னர் முதலாம் ருத்திரதாமன் மற்றும் கிபி 375-ஆம் ஆண்டு காலத்திய மூன்றாம் ருத்திரசிம்மன் ஆகியவர்களின் நாணயங்கள் கிடைத்துள்ளது.  
மற்றொரு கல் பேழையில் மேற்கு சத்திரபதி மன்னர் விஸ்வசேனர் (294-305)
File:Devnimori Kshatrapa coins.jpg|மேற்கு சத்திரபதி மன்னர்க்ள் வெளியிட்ட நாணயங்கள்
</gallery>
# தேவ்னி மோரி

## இதனையும் காண்க

- மேற்கு சத்ரபதிகள்
- நகபானர்
- முதலாம் ருத்திரதாமன்
- மூன்றாம் ருத்திரசிம்மன்
# பஜாஜ் குழுமம்

**பஜாஜ் குழுமம்** (*Bajaj Group*) என்பது ஓர் இந்திய பன்னாட்டு நிறுவனமாகும் . இது ஜம்னாலால் பஜாஜ் என்பவரால் மும்பையில் 1926இல் நிறுவப்பட்டது. இது மகாராட்டிராவின் மும்பையை தளமாகக் கொண்ட மிகப் பழமையான மிகப்பெரிய நிறுவனங்களில் ஒன்றாகும். இந்தக் குழுமம் 34 நிறுவனங்களை உள்ளடக்கியுள்ளது. மேலும், அதன் முதன்மை நிறுவனமான பஜாஜ் ஆட்டோ உலகின் நான்காவது பெரிய இரு மற்றும் முச்சக்கர வண்டி உற்பத்தியாளராக தரப்படுத்தப்பட்டுள்ளது. பஜாஜ் ஆட்டோ நிறுவனம், பஜாஜ் பின்சர்வ் நிறுவனம், ஹெர்குலஸ் ஹோயிஸ்ட்ஸ் நிறுவனம், பஜாஜ் எலக்ட்ரிகல்ஸ், முகந்த் நிறுவனம், பஜாஜ் இந்துஸ்தான் நிறுவனம் மற்றும் பஜாஜ் ஹோல்டிங் & இன்வெஸ்ட்மென்ட் நிறுவனம் ஆகியவை குறிப்பிடத்தக்க நிறுவனங்களாகும். ஆட்டோமொபைல்கள் (2- மற்றும் 3 சக்கர வாகனங்கள்), வீட்டு உபகரணங்கள், விளக்குகள், இரும்பு மற்றும் எஃகு, காப்பீடு, பயண மற்றும் நிதி உள்ளிட்ட பல்வேறு தொழில்களில் இக்குழுமம் ஈடுபட்டுள்ளது.
# பஜாஜ் குழுமம்

## வரலாறு

பஜாஜ் குழும நிறுவனங்கள் ஜம்னாலால் பஜாஜ் என்பவரால் நிறுவப்பட்டது.
# பஜாஜ் குழுமம்

## வரலாறு

### கமல்நயன் பஜாஜ் (1915-1972)

ஜம்னாலா பஜாஜின் மூத்த மகனான கமல்நயன் பஜாஜ், இங்கிலாந்தின் கேம்பிரிச்சுப் பல்கலைக்கழகத்தில் தனது படிப்பை முடித்த பிறகு வியாபாரத்திலும்,சமூக சேவையிலும் தனது தந்தைக்கு உதவ இந்தியா திரும்பினார். இருசக்கரவண்டி, முச்சக்கர வண்டி, சீமைக்காரை, *அலாய் காஸ்டிங்*, மின்சார சாதனங்கள் போன்றத் தயாரிப்பில் கிளைத்து வணிகத்தை விரிவுபடுத்தினார். 1954 ஆம் ஆண்டில், பஜாஜ் குழும நிறுவனங்களின் நிர்வாகத்தை கமல்நயன் ஏற்றுக்கொண்டார்.
# பஜாஜ் குழுமம்

## வரலாறு

### இராம்கிருட்டிண பஜாஜ் (1924-1994)

ஜம்னலாலின் இளைய மகன் இராம்கிருட்டிண பஜாஜ் 1972 இல் தனது அண்ணன் கமல்நயன் பஜாஜின் மரணத்திற்குப் பிறகு பொறுப்பேற்றார். வணிகப் பொறுப்புகளைத் தாங்குவதோடு மட்டுமல்லாமல், இராமகிருட்ணாவின் ஆற்றல்கள் பெரும்பாலும் பஜாஜ் குழுமத்தின் சமூக சேவை மற்றும் சமூக நலத் திட்டங்களை நோக்கி இயக்கப்பட்டன. அவர் 1961 இல் உலக இளைஞர்களுக்கான (இந்தியா) சட்டமன்றத் தலைவராக தேர்ந்தெடுக்கப்பட்டார். 1968 ஆம் ஆண்டில் இளைஞர் மேம்பாட்டு அமைப்பான விசுவ யுவக் கேந்திரத்தை உருவாக்கி உருவாக்கிய இந்திய இளைஞர் மைய அறக்கட்டளையின் நிர்வாக அறங்காவலர் பதவியையும் வகித்தார்.
# பஜாஜ் குழுமம்

## வரலாறு

### ராகுல் பஜாஜ்

பஜாஜ் குழுமத்தின் தலைவரும் நிர்வாக இயக்குநருமான ராகுல் பஜாஜ் ஜம்னாலால் பஜாஜின் பேரன் ஆவார். மும்பையில் உள்ள கதீட்ரல் என்ற பள்ளியிலிருந்து பள்ளிப் படிப்பை முடித்தார். பின்னர் தில்லி செயின்ட் ஸ்டீபன்ஸ் கல்லூரி, மும்பை அரசு சட்டக் கல்லூரி, அமெரிக்காவின் ஆர்வடு பல்கலைக்கழகம் ஆகியவற்றிலிருந்து தனது படிப்பைத் தொடர்ந்தார். இவர் 1965 இல் பஜாஜ் குழுமத்தின் கட்டுப்பாட்டைக் கைப்பற்றி இந்தியாவின் மிகப்பெரிய நிறுவனங்களில் ஒன்றாக இத நிறுவினார். இந்தியக் குடியரசுத்தலைவர் 2017 ஏப்ரல் 27அன்று திரு. ராகுல் பஜாஜுக்கு வாழ்நாள் சாதனையாளருக்கான *சிஐஐ* குடியரசுத்தலைவர் விருதை வழங்கினார்.
# பஜாஜ் குழுமம்

## பிற குறிப்பிடத்தக்க உறுப்பினர்கள்

இந்த குடும்பத்தின் குறிப்பிடத்தக்க சில உறுப்பினர்கள் பின்வருமாறு:  
- ஆனந்த் பஜாஜ் : நிர்வாக இயக்குநர், பஜாஜ் எலக்ட்ரிகல்ஸ் நிறுவனம்.
- சேகர் பஜாஜ்: தலைவர், பஜாஜ் எலக்ட்ரிகல்ஸ் நிறுவனம்.
# பஜாஜ் குழுமம்

## பெருநிறுவன சமூக பொறுப்பு

பஜாஜ் குழுமம் பல்வேறு வகையான சமூக நல நடவடிக்கைகளில் ஈடுபட்டுள்ளது. அவை அதன் நிறுவனங்களுடனும், அறக்கட்டளைகளின் ஆதரவுடனும் மேற்கொள்ளப்படுகின்றன. பஜாஜ் குழுமத்தின் சமூக, பொதுநல நோக்கங்கள் பல அறக்கட்டளைகள் மூலமும், தொண்டு நிறுவனங்கள் மூலமும் நிறைவேற்றுகிறது. இது ஆண்டுதோறும் வரை செலவிடுகிறாது.
# பஜாஜ் குழுமம்

## பெருநிறுவன சமூக பொறுப்பு

### கல்வி

இந்திய இளைஞர்களுக்கு கல்வி கற்பதற்காக *சிம்சா மண்டல் வர்தா* என்ற அமைப்பு 1914 ஆம் ஆண்டில் ஜம்னாலால் பஜாஜால் நிறுவப்பட்டது. இந்த மண்டலி தேசிய இயக்கத்தின் ஒரு பகுதியாக இருந்தது. மேலும் மோகன்தாஸ் கரம்சந்த் காந்தி உட்பட பல தேசிய தலைவர்களின் ஆதரவைப் பெற்றது. பட்டப்படிப்பு மட்டத்தில் இந்தி, மராத்தி போன்ற மொழிகளில் பாடப்புத்தகங்களைத் தயாரித்து தேர்வுகளை நடத்திய இந்தியாவின் முதல் நிறுவனம் இதுவாகும். தற்போது, அமைப்பு இரண்டு வணிகக் கல்லூரிகளை ( வர்தாவிலும், நாக்பூலும்), ஒரு அறிவியல் கல்லூரி ஒரு வேளாண் கல்லூ, கிராமப்புற நிறுவனம், வர்தாவில் ஒரு பாலிடெக்னிக் ஆகியவற்றை நடத்தி வருகிறது. மேலும் 2017 ஆம் ஆண்டில் அதன் முதல் பொறியியல் நிறுவனமான வர்தா பஜாஜ் தொழில்நுட்ப நிறுவனத்தை தொடங்கியது. அதன் பட்டியலில் கிட்டத்தட்ட 10,000 மாணவர்கள் உள்ளனர். அதன் அறிவியல் கல்லூரி பல்கலைக்கழக மானியக் குழுவால் சிறந்து விளங்கும் கல்லூரியாக அறிவிக்கப்பட்டுள்ளது. அதன் வேளாண் கல்லூரி அதன் இணை பல்கலைக்கழகத்தால் 'ஏ' தரம் என மதிப்பிடப்பட்டுள்ளது .  
சிஞ்ச்வட்டில் உள்ள கமல்நயன் பஜாஜ் பள்ளி 1976 இல் நிறுவப்பட்டது. ஆரம்பத்தில், இது மழலையர் வகுப்பு முதல் 12 ஆம் வகுப்பு வரை கல்வி வழங்கும் பள்ளியாகத் தொடங்கப்பட்டது. 2007 ஆம் ஆண்டில் இது ஒரு கல்லூரியையும் நடத்தத் தொடங்கியது.  
தியானேசுவர் வித்யாபீடத்தின் தன்னாட்சி பொறியியல் பள்ளியை பஜாஜ் ஆட்டோ நிறுவனத்தின் துணைத் தலைவரான மதுர் பஜாஜ் ஆதரித்தார் இது பல்வேறு பொறியியல் தொழில்முறை படிப்புகளை வழங்குகிறது.  
ஜானகி தேவி பஜாஜ் மேலாண்மை ஆய்வுகள் நிறுவனம் ஆகத்து 1997 இல் நிறுவப்பட்டது. இது மேலாண்மை ஆய்வுகள் மற்றும் எஸ்.என்.டி.டி மகளிர் பல்கலைக்கழகத்தின் மேலாண்மை கல்வி முதுகலை துறை ஆகும். இது முதுநிலை மட்டத்தில் பல்வேறு வகையான முழுநேர மற்றும் பகுதிநேர தொழில்முறை படிப்புகளையும், குறிப்பாக பெண்களுக்கு நிர்வாகத்தில் சான்றிதழ் படிப்புகளையும் வழங்குகிறது.
# ஜூனியர் சூப்பர் ஸ்டார்ஸ் 3.0

**ஜூனியர் சூப்பர் ஸ்டார் 3** என்பது ஜீ தமிழ் தொலைக்காட்சியில் 10 மார்ச்சு முதல் 22 செப்டம்பர் 2019 ஆம் ஆண்டு வரை மாலை 6:30 மணிக்கு ஒளிபரப்பான உண்மைநிலை குழந்தைகள் போட்டித் திறமை தொலைக்காட்சி நிகழ்ச்சி ஆகும். இது ஜூனியர் சூப்பர் ஸ்டார் என்ற நிகழ்ச்சியின் மூன்றாம் பருவம் ஆகும்.  
இந்த நிகழ்ச்சியை கமல், ஷபானா மற்றும் அஞ்சனா ஆகியோர் தொகுத்து வழங்க, பாக்யராஜ், தேவயானி மற்றும் ரச்சித்தா மகாலட்சுமி ஆகியோர் நடுவர்களாக இருந்தனர். இந்த நிகழ்ச்சி 2019 மார்ச் 10 முதல் செப்டம்பர் 22 வரை ஞாயிற்றுக்கிழமைகளில் இரவு 8:00PM மணிக்கு ஜீ தமிழில் ஒளிபரப்பானது. இந்த பருவத்தின் வெற்றியாளர் தீபேஷ்வரன் ஆவார்.
# ஜூனியர் சூப்பர் ஸ்டார்ஸ் 3.0

## குறிப்பு

இதில் பங்கேற்பாளர்களாக 4 முதல் 14 வயதுக்குட்பட்ட குழந்தைகள் இருந்தனர். இது குழந்தைகளின் நடிப்பு திறமையை வெளிக்காட்டும் ஒரு நிகழ்ச்சி ஆகும்.
# வைகுந்தபாய் மேத்தா

**வைகுந்த்பாய் மேத்தா** (Vaikunthbhai Mehta) (26 அக்டோபர் 1891 &nbsp; - 27 அக்டோபர் 1964) இவர் இந்திய கூட்டுறவு இயக்கத்தின் முன்னோடித் தலைவராக இருந்தார். குசராத்தின் பவநகர் என்ற இடத்தில் இவர் பிறந்தார். இவர் மும்பை மாநில கூட்டுறவு வங்கியில் (இப்போது மகாராட்டிரா மாநில கூட்டுறவு வங்கி) சுமார் 35 ஆண்டுகள் தடையின்றி தலைமை நிர்வாகியாக பணியாற்றினார். அப்போதைய மும்பை மாநிலத்தின் நிதி மற்றும் ஒத்துழைப்பு அமைச்சராக இருந்த இவர் காதி மற்றும் கிராம தொழில் ஆணையத்தின் முதல் தலைவராகவும் இருந்தார்.
# வைகுந்தபாய் மேத்தா

## கூட்டுறவு இயக்கத்தில் பங்களிப்பு

"கூட்டுறவு பயிற்சி என்பது ஒரு முன்நிபந்தனை மட்டுமல்ல, கூட்டுறவு நடவடிக்கைகளின் நிரந்தர நிபந்தனையாகும்" என்று இவர் கூறினார். கூட்டுறவு துறையில் இவரது பணியால் மகாராட்டிராவின் முன்னோடியான ஒய். பி. சவாண், அமுல் இந்தியாவின் தலைவர் டாக்டர் வர்கீஸ் குரியன், மகாராட்டிராவின் கூட்டுறவுத் தலைவர் குலாப்ராவ் பாட்டீல் போன்ற பல தலைவர்கள் ஈர்க்கப்பட்டனர். இதுபோன்ற மேலும் பல தலைவர்களும் இந்தியாவில் கூட்டுறவு இயக்கத்தை மேற்கொண்டனர்
# வைகுந்தபாய் மேத்தா

## தேசிய கூட்டுறவு மேலாண்மை நிறுவனம்

ஒரு தத்துவஞானியும், சிறந்த கூட்டுறவுத் தலைவருமான இவருக்கு அஞ்சலி செலுத்தும் விதமாக இந்தியாவின் மகாராட்டிரா மாநிலத்தில் புனேவில் உள்ள தேசிய கூட்டுறவு மேலாண்மை நிறுவனத்திற்கு வைகுந்த் மேத்தா தேசிய கூட்டுறவு மேலாண்மை நிறுவனம் என இவரது பெயரிடப்பட்டது, இந்நிறுவனம்) கூட்டுறவு இயக்கத்திற்கான ஒரு அறிவுசார் நரம்பு மையமாக கருதப்படுகிறது. மேலும், 50 ஆண்டுகளுக்கும் மேலாக உச்ச மேலாண்மை பயிற்சி நிறுவனமாக செயல்பட்டு வருகிறது. மேலாண்மை மேம்பாடு, பயிற்சி, ஆராய்ச்சி மற்றும் பல்வேறு கூட்டுறவு நிறுவனங்கள், அரசு துறைகள் மற்றும் பிற தேசிய அமைப்புகளின் ஆலோசனை தேவைகளுக்கு இது பயிற்சியை வழங்குகிறது.
# வைகுந்தபாய் மேத்தா

## நினைவகம்

இந்திய கூட்டுறவு இயக்கத்தில் இவர் செய்த சேவைகளை அங்கீகரிக்கும் விதமாக இந்திய தேசிய கூட்டுறவு ஒன்றியம் புதுதில்லியில் ஆண்டுதோறும் வைகுந்த்பாய் மேத்தா நினைவு சொற்பொழிவுகளை ஏற்பாடு செய்கிறது. இவர் தனது வாழ்நாள் முழுவதும் கூட்டுறவு சித்தாந்தத்தை ஆதரித்திருந்தார்.
# தரிப்பள்ளி இராமையா

**தரிப்பள்ளி இராமையா** (*Daripalli Ramaiah*)(1937-12 ஏப்பிரல் 2025) என்பவர் மரங்கள் இராமையா என அழைக்கப்படும் சமூக சேவகர் ஆவார். இவர் 1937ஆம் ஆண்டு பிறந்தார். மரங்களை நட்டு வனப்பகுதியினை விரிவுபடுத்துவதில் செய்த மதிப்புமிக்க சேவையினை பாராட்டும்விதமாக, 2017ஆம் ஆண்டு இந்திய அரசினால் வழங்கப்படும் உயரிய விருதான பத்மஸ்ரீ விருது இவருக்கு வழங்கப்பட்டது. இவர் இப்பகுதி மக்கள் 'சேட்லா ராமையா' (மரம் இராமையா) என்று அழைக்கின்றனர். வனப்பரப்பினை அதிகரிக்கும் நோக்கத்தில் கம்மம் மாவட்டத்தில் கோடிக்கணக்கான மரங்களை நட்டு வளர்த்துள்ளார். இம்மரங்கள், நிழல் தரும் மரங்கள், பழம் தரும் மரங்கள், பயோடீசல் தாவரம் என எதிர்கால தலைமுறையினருக்குப் பயனளிக்கும் பல்வேறு வகையின.
# தரிப்பள்ளி இராமையா

## இளம்வயது வாழ்க்கை

இராமையா ஆந்திர மாநிலம், கம்மம் மாவட்டத்தில் (இப்போது தெலங்காணாவில்) உள்ள ரெட்டிபள்ளி கிராமத்தில் பிறந்தார். 10ஆம் வகுப்பு வரை பள்ளிப்படிப்பு பயின்றுள்ளார்.
# தரிப்பள்ளி இராமையா

## வாழ்க்கை

### சமூக காடுகள் பரப்புரை

சுமார் 50 ஆண்டுகளுக்கு மேலாக சமூக காடு வளர்ப்பில் இடைவிடாது செயல்பட்டுவருகிறார். ஆனால் இப்பணியினை எப்பொழுது துவங்கினார் என்பது தெரியாது என்று கூறும் இராமையா, தன்னுடைய இளமைப்பருவத்தின் போது தனது தாயார் அடுத்த தலைமுறைகளுக்காகக் காய்கறி விதைகளைத் தயார் செய்து சேமித்ததை நினைவு கூர்ந்து தன் பிரச்சார பயணம் தொடர்ந்ததாக கூறுகிறார். இவர் சிறுவயதிலிருந்தே, சந்தன மரம், அல்பீசியா சமன், ஃபிகஸ் ரிலிகியோசா, ஏகிள் மார்மெலோஸ், நியோலமர்கியா கடம்பா போன்ற பூர்வீக மரங்களின் விதைகளைச் சேகரித்து வருகிறார். மனித நல்வாழ்வுக்குத் தீர்வாக விதைகள்தான் அமையும் என இராமையா நம்புகிறார். "பூமியை தங்கள் வீடாக அனைத்து உயிரினங்களும் கருதுகின்றன, இதில் மிக உயர்ந்த நிலையில் உள்ளது மனித இனம். ஏனெனில் மனிதர்களுக்குப் புத்தி இருக்கிறது, சிந்தித்துச் செயலாற்ற முடியும். இயற்கையானது தனது சிறந்த ஆசீர்வாதங்களை வழங்கியுள்ளது. எனவே. இயற்கையைச் சார்ந்தே நமக்கு கடமைகள் இருக்கின்றன. இயற்கையைப் பாதுகாக்கவும்; கடவுளால் படைக்கப்பட்ட அனைத்தும் மேன்மை அடைய, பாதுகாக்க வேண்டியது நமது கடமையாகும்"-தரிப்பள்ளி இராமையா  
இராமையா தன்னுடைய 3 ஏக்கர் நிலத்தினை விற்று மரக்கன்றுகளையும், விதைகளையும் வாங்கி மரங்களை வளர்த்து வனப்பரப்பினை அதிகரிக்கும் சேவையினை தொடர்ந்து வருகிறார்.
# தரிப்பள்ளி இராமையா

## வாழ்க்கை

### சரித்திர புத்தகம்

விதை முதல் பத்மஸ்ரீ வரை - வன உயிர் பயணம்-தெலுங்கில் நரேசு ஜில்லா.  
இந்த புத்தகம் இராமையாவின் இளமைக்கால வாழ்க்கையிலிருந்து பத்மஸ்ரீ விருது பெற்றது வரையிலான அவருடைய வாழ்க்கையினையும், கோட்பாடுகளையும் விவரிக்கின்றது.
# தரிப்பள்ளி இராமையா

## வாழ்க்கை

### தனித்துவம்

இராமையா "மரம் ஒன்றை நட்டு உயிர் ஒன்றைக் காப்பாற்றுங்கள்" என்று பரப்புரை ஆற்றுவதைவிடச் செயலாற்றுவதையே விரும்பினார். விதைகள் நிறைந்த பொட்டலங்கள் மற்றும் மரக்கன்றுகளுடன் இவர் பல கிலோமீட்டர் தூரம் தன்னுடைய மிதிவண்டியில் பயணித்து சுற்றுச்சூழலைப் பேணிக்காக்க மரம் நடுவதை உள்ளூர் மக்கள் அனைவரும் நன்கு அறிவர். நமது சுற்றுச்சூழலைக் காப்பாற்ற மரங்களை நடவு செய்வதன் அவசியத்தை அவர் உண்மையிலேயே உணர்ந்த இவர், தான் கடந்து செல்லும் ஒவ்வொரு தரிசு நிலத்திலும் மரக்கன்றுகளை நடவு செய்து சோலையாக மாற்றியுள்ளார். சில நேரங்களில் அவர் தனது மனைவி மற்றும் உள்ளூர் பள்ளிகளைச் சேர்ந்த குழந்தைகளுடன் இச்செயலினை நிறைவேற்றியுள்ளார். முறையான பள்ளிக் கல்வியினை இராமையா கற்கவில்லை என்றாலும், தனது முயற்சியினால் மரங்கள் பற்றிய ஏராளமான புத்தகங்களையும், மரங்களை நடும் செயல்முறை குறித்த புத்தகங்களையும் படித்திருக்கிறார். இவர் நடமாடும் தாவர கலைக்களஞ்சியமாகக் கருதப்படுகிறார்.
# தரிப்பள்ளி இராமையா

## கெளரவம் மற்றும் விருதுகள்

ஆந்திர அரசு அவரது அயராது தன்னலமற்ற உழைப்பினைப் போற்றி சிறப்பு அங்கீகாரம் அளித்தது. தெலுங்கானா உருவான பின்னர், முதலமைச்சர் கல்வகுந்த்லா சந்திரசேகர் ராவின் முக்கிய திட்டங்களான தெலுங்கானா கு ஹரிதா ஹராம் (பசுமை அரண்) திட்டத்தின்கீழ் தொடர்ந்து ஆதரவைப் பெற்றார். ஹரிதா ஹராம் திட்டத்தின் நோக்கம் மாநிலத்தின் மொத்த புவியியல் பரப்பளவில் தற்போதுள்ள 24% பசுமை வளத்தினை 33% அதிகரிப்பதாகும்.  
| 1995 | சேவை விருது |  |
| --- | --- | --- |
| 2005 | வன நண்பன் |  |
| 2015 | தேசிய அளவிலான கண்டுபிடிப்பு, மரபுசார் அறிவு விருது |  |
| 2017 | பத்மஸ்ரீ | } |